Diari Oficial de la Generalitat Valenciana


Sumari del DOGV 5231, del 31-03-2006 (2006/3529)

Resolució de 2 de març de 2006, de la Direcció General de Qualitat Ambiental, per la qual s'atorga a l'empresa Innovaciones Técnicas Aplicadas a Cerámicas Avanzadas, SA (Itaca, SA), l'autorització ambiental integrada per a una instal·lació de fabricació de colorants i pigments ceràmics al terme municipal de la Pobla Tornesa (Castelló).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5231

Data del DOGV
:   31-03-2006

Secció del DOGV
:   V. ALTRES ANUNCIS - E) MEDI AMBIENT

Número del document
:   2006/3529


Organisme emissor
:   Conselleria de Territori i Habitatge

Tipus de document
:   Anunci

Resolució de 2 de març de 2006, de la Direcció General de Qualitat Ambiental, per la qual s'atorga a l'empresa Innovaciones Técnicas Aplicadas a Cerámicas Avanzadas, SA (Itaca, SA), l'autorització ambiental integrada per a una instal·lació de fabricació de colorants i pigments ceràmics al terme municipal de la Pobla Tornesa (Castelló). [2006/A3529]  
Vistos els documents que apareixen en l'expedient 040/04 IPPC, instruït a instància de l'empresa Itaca, SA, a fi d'obtindre l'autorització ambiental integrada per a una instal·lació de fabricació de colorants i pigments ceràmics, s'emet la present resolució de conformitat amb els següents  
Antecedents de fet  
1. Amb data 26 de maig de 2004, el Sr. Antonio Blasco Fuentes en representació de l'empresa Itaca, SA, amb CIF S25479596 i ubicada a la partida Rambleta, s/n, de la Pobla Tornesa (Castelló), presenta a la Conselleria de Territori i Habitatge, la sol·licitud d'autorització ambiental integrada per a la fabricació de colorants i pigments ceràmics, que es detalla en l'annex I.  
A la sol·licitud s'adjunta l'informe urbanístic emés per l'Ajuntament de la Pobla Tornesa, amb data 12 de maig de 2004, en el qual certifica que la citada mercantil ha construït les seues instal·lacions dins del perímetre de la unitat d'execució I.1 del pla parcial de sòl urbanitzable industrial del PGOU de la Pobla Tornesa, partida Rambleta, s/n, i és compatible l'ús industrial i l'activitat exercida conforme a la normativa urbanística i ordenacions prevista en el PGOU. El Programa d'actuació integrada va ser aprovat per acord del ple de l'Ajuntament de la Pobla Tornesa, de data 26 de juny de 2002, i el projecte de reparcel·lació es va aprovar per acord plenari de data 18 de juny de 2003. I ha sigut inscrit el programa d'actuació integrada, el 2 de març de 2004, en el Registre del mateix nom de la Direcció Territorial de Territori i Habitatge.  
2. Amb data 14 de juliol de 2004, l'empresa presenta a requeriment de la conselleria, la documentació necessària per a l'admissió a tràmit de la sol·licitud.  
Una vegada admesa a tràmit la sol·licitud, la conselleria que remet la documentació a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada.  
3. Amb data 8 de setembre de 2004 l'Ajuntament de la Pobla Tornesa emet un informe en què manifesta que la documentació és la idònia i necessària, i no es detecta insuficiència documental.  
4. Amb data 22 de setembre de 2004 es rep informe de la Confederació Hidrogràfica del Xúquer en el qual manifesta que l'estudi hidrogeològic presentat amb data 25 de maig de 2004 ha de ser remés a l'Institut Geològic i Miner d'Espanya perquè aquest evacue l'informe d'incidència de l'abocament, respecte de les aigües residuals domèstiques. Així mateix, sol·licita al promotor la documentació complementària.  
Amb data 4 de novembre 2004, l'empresa entrega la documentació complementària, a requeriment d'aquesta conselleria.  
5. Amb data 16 de desembre de 2004, se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, i es va publicar l'anunci en el Diari Oficial de la Generalitat Valenciana (DOGV núm. 4904).  
Durant aquest no es presenten al·legacions al projecte, ni en aquesta conselleria ni en l'Ajuntament de la Pobla Tornesa, consta en l'expedient certificat de la informació pública.  
6. Transcorregut el termini d'informació pública, se sol·licita nou informe a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.   
7. Amb dates 3 i 25 de febrer i 4 de març de 2005, l'empresa presenta en la Conselleria de Territori i Habitatge, a petició d'aquesta, la nova documentació complementària.  
8. Amb data 4 de maig de 2005, la Direcció General de Gestió del Medi Natural emet l'estimació d'impacte ambiental, en la qual estima acceptable, només als efectes ambientals i sense perjudici de la prèvia obtenció de les autoritzacions sectorials que se li apliquen, la fabricació de colorants i pigments ceràmics, promogut per Itaca, SA, sempre que aquest es desenvolupe amb les previsions de l'estudi d'impacte ambiental i amb els condicionants indicats en l'annex II de la present resolució.  
Així mateix, s'han incorporat a l'expedient els informes que han emés el Servei de Residus Industrials i el Servei de Protecció de l'Ambient Atmosfèric.  
9. Amb data 9 de maig de 2005, es rep informe de la Confederació Hidrogràfica del Xúquer acompanyat d'un informe de l'Institut Geològic i Miner d'Espanya, en el qual se sol·licita nova documentació. Posteriorment, amb data 28 de setembre de 2005, emet un nou informe en relació amb la gestió de les aigües.  
10. Amb data 13 de juny de 2005, a sol·licitud de l'empresa i amb la conformitat de l'Ajuntament de la Pobla Tornesa, aquesta direcció general emet escrit en el qual es comunica a l'empresa que no hi ha inconvenient des del punt de vista mediambiental perquè per part del Servei Territorial d'Indústria de Castelló es concedisca a Itaca, SA l'autorització provisional d'enganxall (connexió dels subministraments energètics) de les instal·lacions previstes en l'expedient INAMPL/2005/2, necessàries per al funcionament en proves, durant un període màxim de sis mesos, sempre que durant aquest es complisquen les condicions previstes en el projecte d'autorització ambiental integrada.  
11. Amb data 15 de desembre de 2005 es realitza el tràmit d'audiència a l'interessat i es presenten les observacions següents:  
. Apartat 1.1.3. Emissions canalitzades calentes  
Pel que fa a les condicions de mesurament, concretament el percentatge d'oxigen, es proposa que es referisca al següents contaminants: NOx, SO2 i fluorurs, exceptuant les partícules.  
. Apartat 4.1. Control d'emissions atmosfèriques  
Pel que fa a la periodicitat de mesurament dels focus se sol·licita el canvi següent:  
. Anual: focus de processos d'assecatge per atomització i aquells el cabal dels quals supere 30.000 Nm3/h.  
Canviar l'anterior paràgraf pel següent:  
. Anual: focus de processos d'assecatge per atomització, excepte els utilitzats en la planta d'I+D, i aquells el cabal dels quals supere 30.000 Nm3/h.  
Així mateix se sol·licita que per a aquells atomitzadors amb un cabal inferior a 30.000 m3/h no es requerisca un control anual de mesurament, es proposa que siga biennal o triennal.  
. Apartat 3.2. Gestió de residus  
La resolució d'expedient de referència queda pendent de la presentació de la fiança i l'assegurança sol·licitada per l'Àrea de Residus, a efectes de resoldre l'activitat de gestió de residus.  
Als anteriors fets s'apliquen els següents,  
Fonaments de dret  
1. D'acord amb l'article 9 de la Llei 16/2002, d'1 de juliol, de Prevenció i Control Integrats de la Contaminació, les activitats que apareixen en l'annex 1 d'aquesta llei, estan subjectes a autorització ambiental integrada.  
La instal·lació de referència està inclosa en l'epígraf 4.2.e de l'annex 1 de la Llei 16/2002.   
2. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de Prevenció i Control Integrats de la Contaminació, desenvolupada pel Decret 40/2004, de 5 de març, del Consell de la Generalitat Valenciana.  
3. En la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Territori i Habitatge, i la seua ordre de desplegament de 9 de setembre de 2003, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la Conselleria Territori i Habitatge, resolc:  
Primer  
Concedir a Innovaciones Técnicas Aplicadas a Cerámicas Avanzadas, SA, (Itaca, SA), l'autorització ambiental integrada per a les instal·lacions destinades a la fabricació de colorants i pigments ceràmics, que s'ha de portar a terme en la planta situada a la Pobla Tornesa (Castelló), referent al projecte bàsic per a sol·licitud d'autorització ambiental integrada d'Itaca, SA, de data 17 de maig de 2004 i subscrit per Benito Cervantes Rodríguez, i queda inscrita en el Registre General d'Instal·lacions IPPC de la Comunitat Valenciana amb el número 031-06/AAI/CV, condicionada al compliment dels requisits següents:  
1. Valors límit d'emissió  
1.1 Emissions atmosfèriques  
1.1.2 Emissions canalitzades fredes  
Els valors límit d'emissió que s'han de complir seran els següents:  
Contaminant Límit d'emissió  
Partícules 40 mg/Nm3  
1.1.3 Emissions canalitzades calentes  
Els valors límit d'emissió de contaminants provinents de les seccions de calcinació i assecatge de colors ceràmics seran els següents:  
Tipus de contaminant Límit proposat  
Partícules 40 mg/Nm3  
NOx (expressats com NO2) 400 mg/Nm3  
SO2 500 mg/Nm3  
Fluorurs (expressat com HF) 5 mg/Nm3  
Les concentracions mesurades sempre estaran referides a condicions normals de pressió i temperatura (101,3 kPa, 273 K), en base seca i per a un contingut de O2 del 15%.  
1.1.4 Emissions sonores  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de Protecció contra la Contaminació Acústica.  
En particular, els límits sonors establits en aquesta són:  
Diürn Nocturn  
70 dB(A) 60 dB(A)  
1.2 Abocaments  
1.2.1 Respecte de les aigües residuals industrials  
La documentació aportada justifica i definix la inexistència d'abocament d'aigües residuals industrials (abocament zero) per reutilització en el procés productiu: després d'un tractament fisicoquímic en un decantador lamel·lar, tant l'aigua aclarida com els fangs dessecats, mòlts i calcinats, s'incorporen al producte.  
1.2.2 Respecte de les aigües residuals domèstiques  
Primer. De les instal·lacions de depuració considerades  
S'autoritza Itaca, SA, a abocar les aigües residuals domèstiques (lavabos i cuina) procedents d'indústria de fabricació de colorants i pigments ceràmics, en el terme municipal de la Pobla Tornesa (Castelló), previ tractament depurador consistent en:  
. Decantació primària, desgreixat, fossa sèptica (decantació i fermentació anaeròbia), nitrificació, degradació aeròbia per mitjà d'aireig forçat i decantació secundària.  
Segon. De les característiques, límits qualitatius i quantitatius de l'abocament  
2.1 Les característiques de l'abocament seran les següents:  
. Medi receptor: Terreny, per mitjà d'aplicació per reg  
. Coordenades UTM: X: 102.767.548; Y: 4.443.974  
. Terme municipal del punt d'abocament: La Pobla Tornesa  
. Província: Castelló  
. Cabal mitjà d'aigües residuals: 9 m3/dia  
. Cabal màxim: 0,9 m3/h  
. Volum màxim anual: 2.000 m3  
2.2 La composició de les aigües de l'efluent residual que s'autoritza abocar en el terreny, per mitjà d'aplicació per reg, en cap cas ha de superar els límits que a continuació s'exposen; i queda terminantment prohibit abocar aigües residuals els paràmetres de les quals superen els valors inclosos en la taula següent:  
Paràmetres fisicoquímics Valor Unitats  
pH 5,5 . 9,5   
Sòlids en suspensió 60 mg/l  
Matèries sedimentables 0,5 ml/l  
Sòlids gruixuts Absents  
S.V.Z.6 25 mg/l O2  
DQO 125 mg/l O2  
Temperatura < 25º ºC  
Color Incolor  
Bor 1 mg/l B  
Clorurs 250 mg/l Cl  
Sulfats 250 mg/l SO4  
Fòsfor total 8 mg/l P  
Amoni 7 mg/l NH4  
Nitrogen nítric 11 mg/l  
Olis i greixos 10 mg/l  
Detergents 2 mg/l (laurilsulfat)  
2.3 Queda terminantment prohibida l'existència en l'aigua de l'abocament de continguts detectables de qualsevol altre paràmetre que no figure en la taula anterior, fonamentalment la presència de les substàncies inserides en les relacions I i II de l'annex III del Reial decret 606/2003, de 23 de maig, que modifica parcialment el Reial Decret 849/1986, d'11 d'abril, pel qual s'aprova el Reglament del Domini Públic Hidràulic.  
Tercer. Elements de control i periodicitat. autocontrol  
3.1 La inspecció i la vigilància de les obres i el control i la inspecció del tractament de les aigües residuals serà exercit per la Confederació Hidrogràfica del Xúquer, el titular de l'abocament, en tot moment, ha de prestar l'ajuda corresponent al personal autoritzat per aquest organisme per a la presa de dades i qualsevol classe de mostres que, en l'exercici de les seues funcions, s'estimen necessàries d'acord amb el que establixen les disposicions vigents.  
3.2 El punt d'abocament disposarà de fàcil accessibilitat i estarà disposat de manera que, tant les inspeccions com les preses de mostres, es puguen efectuar en qualsevol moment, independentment de la presència o disponibilitat del titular.  
A fi de realitzar controls i prendre mostres, quan es considere procedent, de les aigües residuals tractades, es disposarà de mesurador de cabal en continu amb funció totalitzadora de volum d'abocament anual i arqueta de presa.  
3.3 La Confederació Hidrogràfica del Xúquer es reserva el dret a realitzar totes les anàlisis de control que considere oportunes, i els gastos inherents seran a càrrec d'aquesta, quan les característiques de l'efluent residual complisquen les condicions de la present autorització, seran a càrrec del beneficiari els costos, en cas contrari.  
3.4 Als efectes de comprovació del compliment del punt anterior, la present autorització queda supeditada a la presentació per part del seu titular, en el termini d'un mes, d'un programa d'autocontrol de qualitat de l'abocament, en el qual s'incloga, almenys, la realització d'una anàlisi trimestral durant l'any, excepte en el període comprés entre juliol i setembre, que s'ha de realitzar una anàlisi quinzenalment. Les anàlisis trimestrals han de realitzar-se durant els dos primers mesos de cada trimestre. En tots els casos, tant per a les anàlisis trimestrals com per a les quinzenals, el termini màxim de presentació dels resultats en la Confederació Hidrogràfica del Xúquer, serà d'un mes des de la presa de mostres.  
A l'efecte ha de presentar davant de la Confederació Hidrogràfica del Xúquer:  
a) Declaració periòdica en terminis màxims de tres mesos, de les anàlisis de l'abocament en el que concernix al cabal i a la composició de l'efluent.  
b) Declaració anual de les incidències de l'explotació del sistema de tractament i resultats obtinguts per a la millora de l'abocament, volum anual d'aquest i resum dels resultats analítics remesos. La dita declaració anual ha de presentar-se dins del primer trimestre de cada any, i estarà subscrita per tècnic competent i visada per col·legi oficial corresponent.  
Quart. De l'import del cànon d'abocament  
El beneficiari de la present autorització estarà obligat a pagar a la Confederació Hidrogràfica del Xúquer el cànon de control d'abocament que establix l'article 113 del Text refós de la Llei d'aigües (Reial Decret Legislatiu 1/2001 de 20 de juliol), desenvolupat reglamentàriament en el Reial Decret 606/2003, de 23 de maig.  
L'import del cànon de control d'abocaments és el producte del volum d'abocament autoritzat pel preu unitari de control d'abocament. Aquest preu unitari es calcula multiplicant el preu bàsic per metre cúbic per un coeficient de majoració o minoració segons la naturalesa, característiques i grau de contaminació de l'abocament, així com per la major qualitat ambiental del medi físic en què s'aboca.  
El preu bàsic per metre cúbic es fixa en 0,01667 euros per a l'aigua residual urbana i en 0,03337 euros per a l'aigua residual industrial. Aquests preus bàsics podran revisar-se periòdicament en les lleis de pressupostos generals de l'Estat.   
D'acord amb l'anteriorment exposat s'ha calculat l'import anual del cànon de control d'abocament que ha de pagar l'empresa Itaca, SA, per abocar les aigües residuals procedents de la seua activitat que ascendix a quaranta euros amb noranta-quatre cèntims d'euro (40,94 e) atesos els factors següents:  
Per a les aigües residuals domèstiques:  
. Volum anual d'abocament = 2.000 m3  
. Preu bàsic = 0,03009 € (aigua residual industrial)  
. K2 (coeficient que depén de la naturalesa de l'abocament) = 1,09   
. K3 (coeficient que depén del grau de contaminació de l'abocament) = 0,5 (Industrial amb tractament adequat)  
. K4 (coeficient que depén de la qualitat ambiental del medi físic en què s'aboca) = 1,25 (aigües subterrànies)   
Cànon = Volum X Preu bàsic x K2 x K3 x K4  
Cànon = 2.000 x 0,03968 x 1,09 x 0,5 x 1,25 = 40,94 €/any  
El cànon de control d'abocaments es meritarà el 31 de desembre, coincidint la periodicitat impositiva amb un any natural, excepte l'exercici en què es produïsca l'autorització de l'abocament o el seu cessament, i en aquest cas, es calcularà el cànon proporcionalment al nombre de dies de vigència de l'autorització en relació amb el total de l'any.  
Durant el primer trimestre de cada any natural, es liquidarà el cànon corresponent a l'any anterior.  
Cinqué. De l'execució d'obres  
Les modificacions de detall que es pretenguen introduir i tendisquen a millorar el projecte, tant en el tractament de l'efluent residual, com en les obres i instal·lacions descrites en el projecte han de ser sotmeses a l'aprovació de la Confederació Hidrogràfica del Xúquer; amb aquest fi han de remetre el certificat de la direcció de les obres en què aparega la data d'inici i la terminació d'aquestes, posada en servei i possibles modificacions efectuades en el projecte que apareix en l'expedient; això en el termini màxim d'un mes comptador a partir dels dies següents al seu inici i terminació.  
El beneficiari de la present autorització, preceptivament, ha de disposar de les llicències que per a l'execució de les obres i l'obertura de la instal·lació hagen d'atorgar les autoritats locals.   
Sisé. De l'incompliment de les condicions de l'abocament  
S'advertix expressament a l'autoritzat que estarà obligat a adequar la qualitat del seu abocament a les exigències que es deriven de la revisió del Pla Hidrològic de la Conca del Xúquer o a les disposicions legals que es desenvolupen com a conseqüència de l'aplicació de les directives de la Unió Europea sobre la matèria, en els terminis corresponents.  
Seté. De les mesures en cas d'emergència  
En els casos de fugues o danys procedents d'abocaments el titular de l'autorització queda obligat a posar en pràctica, immediatament, les actuacions i les mesures necessàries perquè els danys que es produïsquen siguen mínims, preservant en tot cas la vida i la integritat de les persones, com també els béns de tercers i l'entorn natural.  
En casos d'emergència, el titular de l'autorització estarà igualment obligat a informar a la Confederació Hidrogràfica del Xúquer, per iniciativa pròpia, la situació creada per aquesta, com també les mesures adoptades per a pal·liar els seus efectes, tot això sense perjudici de la imputació de danys al domini públic hidràulic que siga procedent.  
L'incompliment del que establix el paràgraf anterior donarà lloc, i sense perjudici de la corresponent indemnització per danys causats al domini públic hidràulic, a incoar el procediment sancionador per infracció tipificada en l'art.108.a) del Text refós de la Llei d'Aigües (Reial Decret Legislatiu 1/2001, de 20 de juliol) i en l'art. 316-a) del Reglament del domini públic hidràulic sancionable amb la multa corresponent, prevista en l'art. 318 de l'avantdit reglament.  
Huité. Del termini de vigència de les condicions d'abocament  
Les condicions d'abocament tindran un termini màxim de vigència de quatre anys, renovables successivament, sempre que complisquen les normes de qualitat i objectius ambientals exigibles en cada moment. En cas contrari podran ser modificades o revocades d'acord amb el que disposen els articles 104 i 105. (Text refós de la Llei d'aigües (Reial decret legislatiu 1/2001 de 20 de juliol)).  
En el marc de l'autorització ambiental integrada, respecte als abocaments d'aigües residuals, als quatre anys el titular d'aquesta ha de remetre a la Confederació Hidrogràfica del Xúquer, un informe sobre l'estat de les instal·lacions de depuració i l'adaptació d'aquesta al contingut de l'informe vinculant emés per la Confederació Hidrogràfica del Xúquer.  
L'autorització ambiental integrada no ha de tindre plena vigència, quant a l'abocament d'aigües residuals a domini públic hidràulic, fins a l'emissió de l'acta de reconeixement final de les obres per part de l'organisme de conca, i el titular ha de comunicar la data de la seua conclusió, a l'efecte de dur a terme la visita de reconeixement final de les esmentades instal·lacions.  
Nové. De les causes de revisió i revocació de l'autorització  
. Revisió  
La Confederació Hidrogràfica del Xúquer podrà revisar les condicions d'abocament en els casos següents:  
a) Quan sobrevinguen circumstàncies que, si hagueren existit anteriorment, haurien justificat la seua denegació o l'atorgament en termes distints.  
b) Quan es produïsca una millora en les característiques de l'abocament i així ho sol·licite l'interessat.  
c) Per a adequar l'abocament a les normes i objectius de qualitat de les aigües que siguen aplicables en cada moment i, en particular, a les que per a cada riu, tram de riu, aqüífer o massa d'aigua dispose el Pla hidrològic de conca.  
En casos excepcionals, per raons de sequera o en situacions hidrològiques extremes, la Confederació Hidrogràfica del Xúquer podrà modificar, amb caràcter general, les condicions d'abocament a fi de garantir els objectius de qualitat.  
. Renovació  
Comprovat l'incompliment de les condicions d'abocament, la Confederació Hidrogràfica del Xúquer podrà realitzar les actuacions següents:  
a) Incoar un procediment sancionador i de determinació del dany causat a la qualitat de les aigües.  
b) Iniciar procediment de revocació de l'autorització.  
c) Declarar la caducitat de la concessió d'aigües en els casos especialment qualificats d'incompliment de les condicions o d'inexistència d'autorització, dels quals resulten danys molt greus en el domini públic hidràulic.  
Les revocacions no donaran dret a indemnització.  
Deu. De les obligacions complementàries del titular  
1r Queda terminantment prohibit l'abocament d'aigües residuals sense ser sotmeses prèviament al tractament previst en aquesta autorització.  
2n Els fangs generats en el tractament han de ser extrets periòdicament i eliminats de forma adequada bé a través de planta de compostatge, tractant-los adequadament per al seu posterior ús en agricultura, d'acord amb el que ha establit el Reial decret 1310/1990, o bé per la seua retirada a abocador controlat.   
3r Aquesta autorització d'abocament s'atorga sense perjudici de tercer, deixant fora de perill el dret de propietat i d'aprofitament dels recursos hidràulics del corrent en què s'aboca, així com les condicions sanitàries i de medi ambient de l'entorn natural, etc.  
4é El titular d'aquesta autorització està obligat a canviar el punt d'abocament a requeriment d'aquesta Confederació Hidrogràfica del Xúquer, qui li indicarà prèviament, si és el cas, el nou punt d'abocament. Els costos del canvi del punt d'abocament seran a càrrec del titular d'aquest abocament.  
5é La revisió del condicionat exposat no donarà lloc a cap indemnització.  
6é Tota modificació de les característiques de l'autorització que s'expedix requerirà l'autorització prèvia administrativa de la Confederació Hidrogràfica del Xúquer.  
1.2.2 Respecte de les aigües pluvials  
1r. S'autoritza Itaca, SA, a l'abocament d'aigües pluvials al barranc de la Rambleta, en el terme municipal de la Pobla Tornesa (Castelló), d'acord amb la documentació presentada.  
El punt d'abocament es protegirà adequadament, a fi d'evitar erosions en el marge i llit.  
2n. La persona autoritzada queda obligada a respectar al llarg del marge, que ha de quedar apte i practicable, la zona de servitud de 5 metres d'amplària per a ús públic, de conformitat amb el Reglament del Domini Públic Hidràulic.  
3r. Aquesta autorització no exclou ni pressuposa les que poden ser necessàries d'altres organismes de l'administració central, autonòmica o local.  
4t. L'autoritzat ha de comunicar per escrit les dates de començament i finalització de les obres, i el llit ha d'estar en perfectes condicions de policia.  
5é. Queda totalment prohibit l'abocament d'aigües i productes residuals al llit públic o al subsòl.  
6é. La present autorització no prejutja els límits dels terrenys de domini públic confrontants, sobre els quals el peticionari no podrà al·legar cap dret sense el previ expedient de delimitació.  
7é. S'atorga la present autorització sense perjudici de tercers, deixant fora de perill el dret de propietat i sense que per si sola faculte per a executar obres en zona de servitud alienes a la competència exclusiva de la Confederació Hidrogràfica del Xúquer.  
8é. L'incompliment de qualsevol d'aquestes condicions comportarà la immediata revocació d'aquesta autorització, sense perjudici de l'exigència de les responsabilitats que calguen.  
2. Protecció del sòl i de les aigües subterrànies  
No es realitzarà cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar que el terreny absorbisca les aigües residuals.  
3. Procediments i mètodes de gestió de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de Residus de la Comunitat Valenciana, i en el Reial Decret 833/1988, de 20 de juliol, sobre el Reglament per a l'Execució de la Llei 20/1986, modificat pel Reial Decret 952/1997.  
3.1 Producció de residus  
S'autoritza l'empresa Itaca, SA, per a la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la producció de producte acabat en les instal·lacions del centre productiu detallat en l'annex I siga de l'ordre de 39.500 tones/any de colorants i pigments ceràmics.   
El mencionat centre productiu queda inscrit en el Registre de Productors de Residus de la Comunitat Valenciana amb el número de referència 243/P/RTP/CV, conforme establix l'article 46 de la Llei 10/2000, de 12 de desembre, de Residus de la Comunitat Valenciana, i que ha de figurar en els documents de control i seguiment i la resta de documentació que ho necessite.  
Els residus no perillosos s'entregaran a gestor autoritzat per a aquesta activitat.  
3.2 Gestió de residus perillosos  
S'autoritza Itaca, SA, per a realitzar l'operació de valorització R5 (Reciclatge o recuperació d'altres matèries inorgàniques), del següent residu perillós generat en les pròpies instal·lacions, sempre que la seua capacitat de tractament anual siga de l'ordre de magnitud que a continuació es detalla  
Codi LER: 060502\*  
Tipus de residu: Fangs de tractament in situ d'efluents que contenen substàncies perilloses  
Procedència: Depuració d'aigües en l'EDAR d'aigües residuals industrials, filtres de producte de cru i fregat de les naus  
Quantitat (t/any): 89  
La recepció i l'emmagatzemament del residu que s'autoritza s'efectuarà en les condicions i instal·lacions descrites en el projecte.  
El procés de valorització comprén la incorporació al procés productiu en l'etapa inicial de barreja via seca i posterior calcinació en forn discontinu.  
El mencionat centre gestor queda inscrit en el Registre General de Gestors Autoritzats de Residus de la Comunitat Valenciana amb el número 535/G/RTP/CV. La present autorització s'atorga únicament per a la gestió dels seus propis residus.  
3.3 Gestió de residus no perillosos  
S'autoritza Itaca, SA, per a realitzar l'operació de valorització R5 (Reciclatge o recuperació d'altres matèries inorgàniques), dels següents residus no perillosos generat en les mateixes instal·lacions, sempre que la seua capacitat de tractament anual siga de l'ordre de magnitud que a continuació es detalla:  
Codi LER: 061199  
Tipus de residu: Pols resultant de la depuració dels gasos procedents d'aspiracions  
Procedència: Filtres de mànegues i mostres de colorants dels controls de qualitat  
Quantitat (t/any): 800  
El procés de valorització comprén la incorporació al procés productiu en l'etapa de barreja de producte acabat.  
Codi LER: 061199  
Tipus de residu: Caixes trencades  
Procedència: Calcinació de colorants ceràmics  
Quantitat (t/any): 568  
El procés de valorització comprén la incorporació al procés productiu en l'etapa de mòlta secundària per a posteriorment intervindre com un producte més en la mescla de producte acabat.  
El mencionat centre gestor queda inscrit en el Registre General de Gestors Autoritzats de Residus de la Comunitat Valenciana amb el número 207/V/RNP/CV. La present autorització s'atorga únicament per a la gestió dels seus propis residus.  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments  
4.1 Control d'emissions atmosfèriques  
La periodicitat mínima de control de les emissions per entitats col·laboradores de l'administració serà la següent:  
. Anual: focus de processos d'assecatge per atomització, excepte els utilitzats en la planta d'I+D, i aquells el cabal dels quals supere 30.000 Nm3/h.  
. Biennal: focus de forns de cocció i aquells el cabal dels quals es trobe entre 10.000 i 30.000 Nm3/h.  
. Triennal: la resta de focus canalitzats.  
Els contaminants que s'han de controlar seran els següents:  
. Tots els focus: partícules.  
. Focus que evacuen gasos procedents de processos de combustió: partícules, NOx (expressat com NO2), SO2, CO y CO2.  
. Focus que evacuen gasos procedents de forns de cocció: partícules, NOx (expressat com NO2), SO2, CO, CO2 i fluor (com HF).  
Els focus canalitzats han de tindre la situació, disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial.  
En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos.   
Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
4.2 Control d'abocaments  
Ha de complir les prescripcions tècniques i el condicionat indicat en l'apartat 1.2 de la present resolució.  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
4.3 Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos es realitzarà segregat per tipus de residu, ha d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdós quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.  
L'envasament i l'etiquetatge dels residus serà conforme al que han exposat els articles 13 i 14 del Reial decret 833/1988, reglament de residus tòxics i perillosos. Així mateix disposarà d'un registre on conste la quantitat, la naturalesa, la identificació, l'origen i la data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.  
Es disposarà d'un registre de residus perillosos produïts on conste la quantitat, naturalesa, identificació, origen i data de generació i entrega a gestor autoritzat, així com el número de document de control i seguiment utilitzat i el gestor a qui s'entrega el residu.   
Quant a l'activitat de gestió de residus no perillosos, l'empresa portarà un Registre documental en què figuren quantitat, naturalesa, origen, destinació, freqüència de recollida i mitjà de transport dels residus.  
Entregarà els residus perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'ha d'elaborar un pla de prevenció i reducció de residus perillosos que es presentarà en la Direcció General de Qualitat Ambiental.  
Anualment emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En la dita declaració s'especificarà l'origen i la quantitat dels residus produïts, la destinació donada a cada un d'ells i la relació que es troben emmagatzemats temporalment, així com les incidències rellevants que s'hagen pogut produir, tot això relatiu a l'any objecte de la declaració.  
4.4 Control de soroll  
Respecte al nivell de sorolls transmesos a l'exterior ha de complir-se el que establix la Llei 7/2002, de 3 de desembre, de la Generalitat Valenciana de protecció contra la contaminació acústica, i en el Decret 266/2004, de 3 de desembre, del Consell de la Generalitat, pel qual s'establixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En aquest sentit, es realitzarà una auditoria acústica de l'activitat per una entitat col·laboradora en qualitat ambiental per al camp de la contaminació acústica en el termini d'un any des de la posada en marxa de les instal·lacions, i es repetirà de forma periòdica almenys cada cinc anys, d'acord amb l'article 37 de la dita llei.  
5. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
En cas de ruptura d'alguna mànega dels filtres instal·lats es detindrà la instal·lació i es procedirà a la substitució de totes les mànegues del filtre per mànegues noves i en perfecte estat, segons el projecte.  
Els vessaments accidentals de producte seran conduïts a la xarxa d'aigües residuals industrials, a l'efecte de prendre les mesures adequades i controlar l'abocament.  
Així mateix, quan es determine el cessament d'alguna de les unitats, es procedirà al desmantellament de les instal·lacions, seguint el pla d'actuació indicat en el projecte i d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.  
6. Estimació d'impacte ambiental  
Es compliran les condicions establides en l'estimació d'impacte ambiental emesa per la Direcció General de Gestió del Medi Natural de data 4 de maig de 2005, que s'adjunta en l'annex II de la present resolució.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'establixen els criteris higienicosanitaris per a la prevenció i el control de la legionel·losi.  
Ha de complir amb el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desenvolupament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la seguretat, la salut de les persones i el medi ambient.  
Es comprovarà en el control inicial que s'han realitzat les mesures previstes en el projecte.  
Segon  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, es presenta prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que els siguen aplicables, així com aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la Conselleria de Territori i Habitatge.  
Cinqué  
L'administració deixarà sense efecte la present resolució en el moment en què s'observe qualsevol incompliment de les condicions imposades en aquesta, amb audiència prèvia de l'interessat.  
Sisé  
El titular de les instal·lacions objecte de la present resolució, a més de les obligacions que amb caràcter general establix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als qui realitzen les actuacions de vigilància, inspecció i control.  
Seté  
En tot el no especificat en aquesta resolució cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des de l'endemà de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 2 de març de 2006.. El director general de Qualitat Ambiental: Jorge Lamparero Lázaro.  
ANNEX I  
Descripció del projecte  
L'empresa Itaca, SA, es dedica a la fabricació de colorants i pigments per a la indústria ceràmica, amb una capacitat de producció de 33.000 t/any, i s'aconseguiran 39.500 t/any amb l'ampliació projectada, que es portarà a terme en diverses fases. L'empresa està ubicada dins del perímetre de la unitat d'execució I.1 del Pla parcial de sòl urbanitzable industrial del PGOU de la Pobla Tornesa, partida Rambleta, s/n, i és compatible l'ús industrial i l'activitat exercida conforme a la normativa urbanística i ordenacions prevista en el PGOU.  
L'objecte del present projecte és l'obtenció de l'autorització ambiental integrada de les instal·lacions existents (26 forns de calcinació, 4 assecadors, 2 atomitzadors, 11 mescladores i 27 molins) i de les ampliacions projectades (s'instal·len 14 nous forns, resulten 5 atomitzadors, s'amplia a 16 mescladores, resulten 36 molins i no s'instal·len nous assecadors).  
Els productes fabricats per ITACA, SA es troben agrupats en les famílies següents: colorants en massa per a gres porcellànic (CP), colorants via seca (CPD), colorants per a esmalt (CE) i colorants solubles (CSE).  
El procés general de fabricació de colors i pigments ceràmics comprén una primera etapa de barreja de matèries primeres que es pot efectuar per via humida o per via seca, a fi d'aconseguir una mescla homogènia. Si el procés de preparació de matèries primeres es realitza via humida, es procedix a l'assecatge de la barbotina per mitjà dels atomitzadors i els assecadors. Després, per mitjà d'un procés de calcinació s'obté el colorant ceràmic o pigment, que, després del seu refredament, en alguns casos han de passar per una etapa de llavatge, amb molins de boles, centrífugues i assecadors. Després, els pigments es processen en una etapa de mòlta secundària, amb molins separadors, molins de raig de llit fluïditzat, i molins de boles en continu. Es mesclen els productes acabats i es conformen els lots de fabricació. Finalment, en el laboratori es controla la qualitat del producte, després passen a la secció de posar-los en sacs i, posteriorment al magatzem de producte acabat.  
El procés de fabricació de colorants solubles consistix a fer reaccionar les distintes matèries primeres en un reactor discontinu de tanc agitat, controlant una sèrie de variables fisicoquímiques.  
Respecte a l'aigua residual procedent del procés productiu i de la neteja d'equips i sòls, s'aclarix i posteriorment es recicla al 100% en el mateix procés productiu.  
Les aigües residuals domèstiques es reutilitzen per a reg per degoteig, previ tractament.  
Com a conseqüència del procés de producció es genera pols seca i gasos de combustió. Les millors tècniques disponibles que s'apliquen per a reduir i controlar les emissions a l'atmosfera són: ús de gas natural com a combustible de forma eficient (òptima relació aire-gas en la combustió); sistemes correctors, com a filtres de mànegues, ciclons i abatidores o torres de polvorització.  
Amb l'ampliació projectada s'estima un augment en la producció de residus perillosos, que suposa una generació de residus superior a 10 tones anuals, la qual cosa requerix l'autorització i s'inclou en la present resolució.  
En l'empresa s'empren tècniques de minimització de residus i de valoració in situ d'alguns residus generats en el procés de producció.  
ANNEX II  
Condicionat de l'estimació d'impacte ambiental  
. Per la seua ubicació, és considera que en matèria d'emissions atmosfèriques, soroll, abocament d'aigües residuals i generació de residus, serà suficient amb el compliment de la legalitat vigent o, si és el cas, amb l'adopció de les millors tecnologies disponibles i els valors límit d'emissió especificats en el Decret 40/2004, de 5 de març, del Consell de la Generalitat, pel qual és desenvolupa el règim de prevenció i control integrats de la contaminació a la Comunitat Valenciana.  
. La Direcció General de Qualitat Ambiental, com a òrgan competent en matèria de qualitat d'aigües, seguiment i control d'aquest recurs, protecció atmosfèrica i acústica, el seguiment, el control i la gestió de residus i, a més com a òrgan amb competència substantiva en matèria d'autorització ambiental integrada, ha de constatar periòdicament que el funcionament de l'activitat objecte de referència s'ajusta al que reglamenta o, si és el cas, a les millors tecnologies disponibles i els valors límit d'emissió. A l'efecte, anualment, la Direcció General de Qualitat Ambiental remetrà a la Direcció General de Gestió del Medi Natural el certificat del compliment per part del promotor de tot l'anteriorment especificat en relació amb la producció i els programes de minimització de residus, emissions, abocaments, seguiment i control dels activitats relacionades amb els recursos hidrològics de la Comunitat Valenciana i la resta d'aspectes que condicionen ambientalment el projecte.